കഞ്ചാവ് തേടി കാടുകയറി, ഉള്വനത്തില് കുടുങ്ങിയ പൊലീസുകാരെ കണ്ടെത്തി പാലക്കാട്: കഞ്ചാവ് സംഘത്തെ തേടി പരിശോധനയ്ക്കായി കാടുകയറി, ഉള്വനത്തില് കുടുങ്ങിയ 14 അംഗ പൊലീസ് Kerala Police സംഘത്തെ കണ്ടെത്തി. തണ്ടര് ബോള്ട്ട് സംഘം അടക്കമുള്ളവരെയാണ് കണ്ടെത്തിയത്. മലമ്ബുഴ ഉള്ക്കാട്ടിലാണ് Malampuzha Forest ഇവര് കുടുങ്ങിയിരുന്നത്. മലമ്ബുഴയില് നിന്ന് പോയ രക്ഷാ സംഘമാണ് Rescue Team ഇവരെ കണ്ടെത്തിയത്. ഇവരെ തിരികെയെത്തിക്കാന് ശ്രമം തുടരുകയാണ്. വാളയാറില് നിന്നും മലമ്ബുഴയില് നിന്നും രണ്ട് സംഘമായാണ് രക്ഷാസംഘം ഇന്ന് രാവിലെ യാത്ര പുറപ്പെട്ടത്. മലമ്ബുഴ വനത്തില് പരിശോധനയ്ക്ക് പോയ തണ്ടര് ബോള്ട്ട് അംഗങ്ങളടക്കമുള്ള സംഘമാണ് വഴി തെറ്റി കാട്ടില് കുടുങ്ങിയത്. നാര്ക്കോട്ടിക്ക് സെല് ഡിവൈഎസ്പി സിഡി ശ്രീനിവാസ്, മലമ്ബുഴ സിഐ സുനില് കൃഷ്ണന് എന്നിവരുടെ നേതൃത്വത്തിലുള്ള 14 അംഗ സംഘമാണ് വനത്തില് പരിശോധനയ്ക്ക് പോയത്. വാളയാര് വനമേഖലയില് എട്ട് കിലോമീറ്റര് ഉള്വനത്തില് ഇവരുണ്ടെന്നായിരുന്നു നേരത്തെ ലഭിച്ച വിവരം. മലമ്ബുഴയില് നിന്ന് പോയ പൊലീസ് വനം വകുപ്പ് ആദിവാസി എന്നിവരുള്പ്പെട്ട ദൗത്യസംഘമാണ് പൊലീസുകാരെ വിജയകരമായി കണ്ടെത്തിയത്. മലമ്ബുഴയില് ഇവര് കാട്ടികപ്പെട്ടുവെന്ന് ഇന്നലെ തന്നെ വിവരം ലഭിച്ചിരുന്നു. ഇവര്ക്കായി പൊലീസും വനം വകുപ്പും ആദിവാസികളും ഇന്നലെ തെരച്ചില് നടത്തിയെങ്കിലും കണ്ടെത്താന് സാധിച്ചിരുന്നില്ല. എന്നാല് ഇവര് സുരക്ഷിതരാണെന്ന് വിവരം ലഭിച്ചിരുന്നു. ഇന്ന് രാവിലെ വീണ്ടും രക്ഷാസംഘം തെരച്ചില് ആരംഭിക്കുകയായിരുന്നു. കഞ്ചാവ് പരിശോധനക്ക് പോയ സംഘത്തിന് വനത്തിനുള്ളില് വെച്ച് വഴി തെറ്റുകയായിരുന്നു.